ຮອງລັດຖະມົນຕີບູຍແທງເຊີນຕອບສຳພາດກ່ຽວກັບການຢ້ຽມຢາມຍີ່ປຸ່ນຂອງທ່ານນາຍົກລັດຖະມົນຕີຫວຽດນາມ
ທ່ານຮອງລັດຖະມົນຕີການ ຕ່າງປະເທດ ບູຍແທງເຊີນ
ໃນການຕອບສຳພາດຕໍ່ນັກຂ່າວ ວັນທີ 29/05, ທ່ານຮອງລັດຖະມົນຕີການ ຕ່າງປະເທດ ຫວຽດນາມ ບູຍແທງເຊີນ ໃຫ້ຮູ້ວ່າ: ນີ້ແມ່ນຄັ້ງທຳອິດໃນ ປະຫວັດສາດ42 ປີຂອງ ຈີ7, ຫວຽດນາມ ໄດ້ຮັບເຊີນເຂົ້າຮ່ວມກອງປະຊຸມສຸດຍອດ ຈີ7 ເປີດກ້ວາງ. ສິ່ງດັ່ງກ່າວສະແດງໃຫ້ເຫັນການຮັບຮູ້ຂອງ ຍີ່ປຸ່ນ ແລະ ບັນດາປະເທດ ຈີ7 ສຳລັບທີ່ຕັ້ງຂອງ ຫວຽດນາມ ບົນເວທີປາໄສສາກົນ. ນອກກອງປະຊຸມ ທ່ານນາຍົກລັດຖະມົນຕີ ຫງວຽນຊວນຟຸກ ມີບັນດາການພົບປະ 2 ຝ່າຍກັບປະມຸກລັດ, ການນຳບັນດາປະເທດ ຈີ7 ແລະ ຈີ7 ເປີດກ້ວາງ, ອົງການຈັດຕັ້ງສາກົນຕ່າງໆໃນພາກພື້ນ ແລະ ໂລກ ເພື່ອແລກປ່ຽນບັນດາບັນຫາເຊິ່ງຕ່າງຝ່າຍຕ່າງມີຄວາມສົນໃຈ.
ກ່ຽວກັບໝາກຜົນແຫ່ງການຢ້ຽມຢາມ ຍີ່ປຸ່ນ ຂອງທ່ານນາຍົກລັດຖະມົນຕີ ຫງວຽນຊວນຟຸກ, ທ່ານຮອງລັດຖະມົນຕີ ບູຍແທງເຊີນ ຢືນຢັນວ່າ: ການຢ້ຽມຢາມບັນລຸຜົນສຳເລັດຢ່າງດີງາມ ແລະ ຜົນງານສຳຄັນຫລາຍຢ່າງ. 2 ຝ່າຍເຫັນດີເປັນເອກະສັນເພີ່ມທະວີຄວາມໄວ້ເນື້ອເຊື່ອໃຈດ້ານການເມືອງກ່ວາອີດ ໂດຍຜ່ານການຮັກສາບັນດາການຢ້ຽມຢາມ ແລະ ພົບປະຂັ້ນສູງເປັນປະຈຳ, ເພີ່ມທະວີການພົບປະຢູ່ນອກບັນດາກອງປະຊຸມສາກົນ, ຍົກສູງປະສິດທິຜົນບັນດາກົນໄກຄູ່ເຈລະຈາລະຫວ່າງ 2 ປະເທດ.
(ແຫຼ່ງຄັດຈາກ VOV)